DLS मैथड से कोलकाता को 7 रन से हराया, अर्शदीप सिंह ने चटकाए 3 विकेट
KKR Vs PBKS Head to Head Records; How Many Matches Kolkata Knight Riders Has Won Against Punjab Kings In IPL? Who has most runs against KKR? Follow Indian Premier League (IPL) 2023 Head to Head Records On Dainik Bhaskar (दैनिक भास्कर)
पंजाब किंग्स ने IPL-16 में जीत से शुरुआत की है। टीम ने वर्षा बाधित मुकाबले में कोलकाता नाइट राइडर्स को डकवर्थ-लुइस मैथड के अनुसार 7 रन से हराया।
मोहाली के मैदान पर कोलकाता ने टॉस जीतकर गेंदबाजी करने का फैसला लिया। पहले बल्लेबाजी करने उतरी पंजाब किंग्स ने 20 ओवर में 5 विकेट पर 191 रन बनाए। जवाब में कोलकाता ने 16 ओवर में 7 विकेट पर 146 रन बनाए थे कि बारिश आ गई और खेल रोकना पड़ा।
पंजाब किंग्स और कोलकाता नाइट राइडर्स मैच का स्कोरकार्ड
अर्शदीप सिंह और भानुका राजपक्षे जीत के हीरो रहे। आगे 2 पॉइंट्स में देखिए दोनों का प्रदर्शन...
अब देखिए मैच रिपोर्ट...
कोलकाता से कोई बड़ी पारी नहीं, इसलिए हारे
प्रभसिमरन सिंह ने टॉस हारकर पहले बैटिंग करने उतरी पंजाब किंग्स को ताबड़तोड़ शुरुआत दिलाई। उन्होंने मुकाबले की पहली 12 गेंदों में 23 रन की छोटी, लेकिन असरदार पारी खेली। फिर कप्तान शिखर धवन और भानुका राजपक्षे ने 55 गेंदों पर 86 रनों की साझेदारी कर पारी को आगे बढ़ाया। राजपक्षे ने इस लीग में अपना पहला अर्धशतक भी जड़ा।
मिडिल आर्डर पर जितेश शर्मा ने 21 और सैम करेन ने नाबाद 26 रन बनाए। टिम साउदी को दो विकेट मिले।
जवाब में कोलकाता का कोई बल्लेबाज बड़ी पारी नहीं खेल सका। आंद्रे रसेल ने 19 गेंद पर 35 और वेंकटेश अय्यर ने 28 गेंद पर 34 रन जोड़े, लेकिन यह पारियां टीम को जिताने के लिए काफी नहीं थीं। कप्तान नितिश राणा ने 24 रन का योगदान दिया।
अब देखिए मैच के टार्निंग पॉइंट्स 
ऐसे गिरे कोलकाता के विकेट 
पावर प्ले में पंजाब के गेंदबाजों का दबदबा
192 रन का टारगेट चेज करने उतरी कोलकाता की शुरुआत अच्छी नहीं रही। टीम ने शुरुआती 6 ओवर में 46 रन बनाने में तीन विकेट गंवा दिए।
यहां से पढ़िए पंजाब की पारी...
राजपक्षे का अर्धशतक, पंजाब किंग्स ने बनाए 191 रन 
मोहाली के मैदान पर टॉस हारकर बैटिंग करते हुए पंजाब किंग्स ने पहले बल्लेबाजी करते हुए 20 ओवर में 5 विकेट पर 191 रन बनाए। श्रीलंकाई बल्लेबाज भानुका राजपक्षे ने 32 गेंदों पर 50 रन की पारी खेली, जबकि कप्तान शिखर धवन ने 29 बॉल पर 40 रन बनाए। दोनों के बीच 55 गेंदों पर 86 रन की साझेदारी हुई। इससे पहले, ओपनर प्रभसिमरन सिंह ने 23 रन बनाते हुए टीम को तेज शुरुआत दिलाई। टिम साउदी को दो विकेट मिले। उमेश यादव, सुनील नरेल और वरुण चक्रवर्ती को एक-एक विकेट मिला।
राजपक्षे-धवन के बीच 86 रनों की साझेदारी
श्रीलंकाई बल्लेबाज भानुका राजपक्षे और कप्तान शिखर धवन ने दूसरे विकेट के लिए अर्धशतकीय साझेदारी की। दोनों ने 55 बॉल पर 86 रन जोड़े। इस साझेदारी ने टीम को पहले झटके से उबारा। पंजाब को 23 रन पर पहला झटका लगा। तब प्रभसिमरन आउट हुए।
पंजाब के नाम रहा पावर प्ले 
पहली पारी का पावर प्ले पंजाब के नाम रहा। टीम को ओपनर प्रभसिमरन सिंह ने तोबड़तोड़ शुरुआत दिलाई। उन्होंने 12 बॉल पर 191.67 के स्ट्राइक रेट से 23 रनों की पारी खेली। बाद में कप्तान धवन और भानुका राजपक्षे ने अच्छे हाथ जमाए। प्रभसिमरन को टिम साउदी ने विकेटकीपर गुरबाज के हाथों कैच कराया। इससे पहले प्रभसिमरन ने साउदी की 5 बॉलों पर 14 रन बनाए।
ऐसे गिरे पंजाब के विकेट...
फोटोज में देखिए पंजाब-कोलकाता मैच का रोमांच...
दोनों टीमों की प्लेइंग-11
पंजाब किंग्स: शिखर धवन (कप्तान), प्रभसिमरन सिंह, भानुका राजपक्षे, जितेश शर्मा (विकेटकीपर), सिकंदर रजा, शाहरुख खान, सैम करन, नाथन एलिस, हरप्रीत बराड़, राहुल चाहर, अर्शदीप सिंह ।
इम्पैक्ट प्लेयर्स: ऋषि धवन, अथर्व तायड़े, मैथ्यू शॉर्ट, मोहित राठी, हरप्रीत सिंह भाटिया।
कोलकाता नाइट राइडर्स: नीतीश राणा (कप्तान), रहमानुल्लाह गुरबाज (विकेटकीपर), मनदीप सिंह, रिंकू सिंह, आंद्रे रसेल, शार्दूल ठाकुर, सुनील नरेन, टिम साउदी, उमेश यादव, वरुण चक्रवर्ती, अनुकुल रॉय।
इम्पैक्ट प्लेयर्स: सुयश अरोरा, जगदीशन, वेंकटेश अय्यर, डेविड विसे।